හැටන් නගරයේ කොරෝනා ආසාදිත මත්ස්‍ය ව්‍යාපාරිකයාව පරීක්ෂා කර පී.සී.ආර්. පරීක්ෂණයකට යොමුකළ වෛද්‍යවරයායි මෙලෙස ස්වයං නිරෝධායනයට යොමුකර ඇත්තේ.මෙම ව්‍යාපාරිකයාට කොරෝනා වෛරසය ආසාදනය වී ඇති බවට තහවුරු වීමත් සමඟ හැටන් නගරයේ වෙළඳසැල් වසා දැමීමට තීරණය කළ බව හැටන් - දික්ඔය නගර සභාවේ සභාපති සඩයන් බාලචන්ද්‍රන් ප්‍රකාශ කළා.පෑලියගොඩ මත්ස්‍ය වෙළඳපොල හා සම්බන්ධතා පැවැත්වූ මිරිහාන පොලීසියේ නිලධාරියෙකුට කොරෝනා වෛරසය වැළඳී ඇති බව පොලීසිය පැවසූ අතර, ඒ හේතුවෙන් එම පොලිස් ස්ථානය අද විෂබීජහරණය කිරීම ද සිදුකෙරුණා.මේ අතර, කළුතර නාගොඩ රෝහලේ ප්‍රතිකාර ලැබූ කොරෝනා ආසාදිත යැයි සැක සහිත පුද්ගලයෙකු පළාගොස් තිබෙනවා.